CELEX: 62013TN0178
Language: sl
Date: 2013-03-15 00:00:00
Title: Zadeva T-178/13: Tožba, vložena 15. marca 2013 – Jaczewski proti Komisiji

1.6.2013   
            
            
               SL
            
            
               Uradni list Evropske unije
            
            
               C 156/46
            
         Tožba, vložena 15. marca 2013 – Jaczewski proti Komisiji
   (Zadeva T-178/13)
   2013/C 156/86
   Jezik postopka: poljščina
   
      Stranki
   
   
      Tožeča stranka: Grzegorz Jaczewski (Bielany, Poljska) (zastopnik: M. Goss, odvetnik)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               Razglasi delno ničnost Izvedbenega sklepa Evropske Komisije z dne 24. julija 2012 (notificiran pod dokumentarno št. C(2012) 5049) s katerim se dovoli dodelitev dopolnilnih neposrednih nacionalnih plačil na Poljskem za leto 2012 v skladu s členom 132 Uredbe Sveta (ES) št. 73/2009 z dne 19. januarja 2009 o skupnih pravilih za sheme neposrednih podpor za kmete v okviru skupne kmetijske politike in o uvedbi nekaterih shem podpor za kmete, spremembi uredb (ES) št. 1290/2005, (ES) št. 247/2006, (ES) št. 378/2007 in razveljavitvi Uredbe (ES) št. 1782/2003, in s katerim je bila uporabljana modulacija za dopolnilna neposredna nacionalna plačila, ki presegajo 5 000 EUR.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja dva razloga.
   
               1.
            
            
               Prvi tožbeni razlog: Komisija naj bi kršila načelo hierarhije pravnih norm, zaradi sprejetja ukrepa, ki je v nasprotju s členom 132 Uredbe št. 73/2009 glede na uporabo člena 7(1) v zvezi s členom 10 te uredbe, saj je uporabila modulacijo za dopolnilna neposredna nacionalna plačila, čeprav naj se mehanizem modulacije za nove države članice za leto 2012 ne bi uporabljal.
            
         
               2.
            
            
               Drugi tožbeni razlog: Kršitev načela enakega obravnavanja in člena 39 PDEU v zvezi s členom 40(2), drugi pododstavek, PDEU, saj naj bi uporaba modulacije na področju dopolnilnih neposrednih nacionalnih plačil prevedla do zmanjšanja zneskov, plačanih kmetom v novih državah članicah, na raven, ki je nižja kot za kmete v državah članicah, ki niso nove države članice in, drugič, pri sprejetju izpodbijanega sklepa naj ne bi bila upoštevana raznolikost položajev v posameznih regijah Evropske unije.